
Text rozhodnutia
Súd: Krajský súd Košice Spisová značka: 6S/27/2013 Identifikačné číslo súdneho spisu: 7013200210 Dátum vydania rozhodnutia: 24. 04. 2014 Meno a priezvisko sudcu, VSÚ: JUDr. Pavol Naď ECLI: ECLI:SK:KSKE:2014:7013200210.2 Uznesenie Krajský súd v Košiciach v právnej veci žalobcu: BARAVIN s.r.o., so sídlom 076 32 Veľká Bara 5, IČO: 36 200 417, právne zastúpený JUDr. Pavlom Gombosom, advokátom, so sídlom Moldavská cesta 21/ A, Košice, proti žalovanému: Finančné riaditeľstvo Slovenskej republiky, so sídlom Lazovná 63, 974 01 Banská Bystrica, v konaní o preskúmanie rozhodnutia žalovaného č. 1100304/1/1308532/2012 zo dňa 10.12.2012, takto r o z h o d o l : Konanie z a s t a v u j e . Žiaden z účastníkov n e m á právo na náhradu trov konania. o d ô v o d n e n i e : Žalobou zo dňa 18.2.2012 sa žalobca domáhal preskúmania zákonnosti rozhodnutia žalovaného č. 1100304/1/1308532/2012 zo dňa 10.12.2012, ktorým bolo potvrdené rozhodnutie Daňového úradu Košice, pobočka Trebišov č. 9813401/5/3329/2012/Tre zo dňa 7.6.2012. V danej veci ide o konanie podľa druhej hlavy, piatej časti O.s.p. (ust. § 247 a nasl. - rozhodovanie o žalobách proti rozhodnutiam a postupom správnych orgánov). Podaním žaloby vznikla žalobcovi povinnosť zaplatiť súdny poplatok z návrhu na preskúmanie zákonnosti rozhodnutia orgánu verejnej správy, ktorým bola určená daň alebo clo, alebo boli daň alebo clo dodatočne vyrubené, a to v sume 70 Eur (položka č. 10 písm. c) Sadzobníka súdnych poplatkov, ktorý tvorí prílohu zákona č. 71/1992 Zb. o súdnych poplatkoch a poplatku za výpis z registra trestov v platnom znení), splatný dňom vzniku poplatkovej povinnosti (ust. § 5 ods. 1 písm. a), § 8 ods. 1 zákona č. 71/1992 Zb.). Súd výzvou zo dňa 12.3.2014 vyzval žalobcu prostredníctvom jeho právneho zástupcu na zaplatenie súdneho poplatku vo výške 70 Eur v lehote 10 dní od doručenia výzvy a zároveň ho poučil o tom, že ak nebude poplatok v určenej lehote zaplatený, súd konanie zastaví (ust. § 10 ods. 1 zákona č. 71/1992 Zb.). Žalobca na výzvu súdu, ktorá mu bola doručená dňa 19.3.2014, v stanovenej lehote, ktorá uplynula dňa 31.3.2014 nereagoval a súdny poplatok do dnešného dňa nezaplatil. Ak nebol zaplatený poplatok splatný podaním návrhu na začatie konania alebo dovolania, súd vyzve poplatníka, aby poplatok zaplatil v lehote, ktorú určí spravidla v lehote desiatich dní od doručenia výzvy; ak aj napriek výzve poplatok nebol zaplatený v lehote, súd konanie zastaví. O následkoch nezaplatenia poplatku musí byť poplatník vo výzve poučený (ust. § 10 ods. 1 zákona č. 71/1992 Zb.). Keďže žalobca ani na výzvu súdu súdny poplatok do dnešného dňa nezaplatil, súd konanie podľa ust. § 10 ods. 1 zákona č. 71/1992 Zb. zastavil. O trovách konania súd rozhodol v zmysle ust. § 146 ods. 1 písm. c) O.s.p. v spojení s ust. § 246c ods. 1 prvá veta O.s.p. tak, že žiaden z účastníkov nemá právo na náhradu trov konania, pretože konanie bolo zastavené. Rozhodnutie bolo prijaté senátom Krajského súdu v Košiciach v pomere hlasov 3:0 (ust. § 3 ods. 9 zákona č. 757/2004 Z. z. o súdoch v platnom znení). Poučenie: Proti tomuto uzneseniu možno podať odvolanie do 15 dní odo dňa jeho doručenia na Najvyšší súd Slovenskej republiky v Bratislave prostredníctvom Krajského súdu v Košiciach, a to písomne v dvoch vyhotoveniach. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu odvolanie smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

